**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PINIGINĖS SOCIALINĖS PARAMOS SKYRIMO IRMANTO GVEZDAUSKO ŠEIMAI**

2020 m. balandžio 20 d. Nr. 34-332

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Piniginės socialinės paramos teikimo Lazdijų rajono savivaldybėje tvarkos aprašo, patvirtinto 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“, 59 punktu ir atsižvelgdama į Lazdijų rajono savivaldybės administracijos socialinės paramos teikimo komisijos, patvirtintos Lazdijų rajono savivaldybės administracijos direktoriaus 2019 m. gruodžio 19 d. įsakymu Nr. 10V-1134 „Dėl atsakingų asmenų skyrimo, įgaliojimų suteikimo, Lazdijų rajono savivaldybės administracijos socialinės paramos teikimo komisijos sudarymo ir jos darbo reglamento patvirtinimo“, 2020-04-09 siūlymą (protokolas Nr. SP12-5) bei į 2020 m. balandžio 7 d. Irmanto Gvezdausko prašymą „Dėl vienkartinės piniginės socialinės paramos skyrimo“,

Lazdijų rajono savivaldybės taryba n u s p r e n d ž i a:

1. Skirti 400 Eur (keturis šimtus eurų) Irmanto Gvezdausko šeimai, gyv. Beržų g. 9, Vytautų k., Veisiejų sen., Lazdijų r. sav., vienkartinę pašalpą iš Lazdijų rajono savivaldybės biudžeto savivaldybės savarankiškoms funkcijoms vykdyti skirtų lėšų, numatytų Socialinės apsaugos plėtojimo, skurdo ir socialinės atskirties mažinimo programoje socialinėms išmokoms, Irmanto Gvezdausko šeimos namo statybų išlaidoms iš dalies padengti.

2. Pavesti Lazdijų rajono savivaldybės administracijos Centralizuotos buhalterinės apskaitos skyriui 1 punkte nurodytą lėšų sumą pervesti viešajai įstaigai Lazdijų socialinių paslaugų centrui, kuris užtikrintų skirtų lėšų panaudojimą pagal paskirtį.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Violeta Strankauskienė, tel. (8 318) 66 106

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PINIGINĖS SOCIALINĖS PARAMOS SKYRIMO IRMANTO GVEZDAUSKO ŠEIMAI“ PROJEKTO**

**AIŠKINAMASIS RAŠTAS**

2020-04-14

Lazdijų rajono savivaldybės tarybos sprendimo „Dėl piniginės socialinės paramos skyrimo Irmanto Gvezdausko šeimai“ projektas parengtas vadovaujantisLietuvos Respublikos vietos savivaldos įstatymo 16 straipsnio 2 dalies 38 punktu, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Piniginės socialinės paramos teikimo Lazdijų rajono savivaldybėje tvarkos aprašo, patvirtinto 2019 m. lapkričio 29 d. sprendimo Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“, 59 punktu ir atsižvelgiant į Lazdijų rajono savivaldybės administracijos socialinės paramos teikimo komisijos, patvirtintos Lazdijų rajono savivaldybės administracijos direktoriaus 2019 m. gruodžio 19 d. įsakymu Nr. 10V-1134 „Dėl atsakingų asmenų skyrimo, įgaliojimų suteikimo, Lazdijų rajono savivaldybės administracijos socialinės paramos teikimo komisijos sudarymo ir jos darbo reglamento patvirtinimo“, 2020-04-09 siūlymą (protokolas Nr.SP12-5) bei į 2020 m. balandžio 7 d. Irmanto Gvezdausko prašymą „Dėl vienkartinės piniginės socialinės paramos skyrimo“.

***Šio sprendimo projekto tikslas***: skirti vienkartinę piniginę socialinę paramą Irmanto Gvezdausko šeimai iš Lazdijų rajono savivaldybės biudžeto savivaldybės savarankiškoms funkcijoms vykdyti skirtų lėšų, numatytų Socialinės apsaugos plėtojimo, skurdo ir socialinės atskirties mažinimo programoje socialinėms išmokoms, šeimos gyvenamojo namo statybų išlaidoms iš dalies padengti, siekiant sudaryti galimybę šeimai gyventi nuosavame būste.

Abu sutuoktiniai bedarbiai, užsiima žemės ūkio veikla, šeimoje auga septyniolikmetė dukra, kuri yra studentė, dešimtmetis sūnus ir trimetis sūnus, kuriam nustatytas vidutinio sunkumo neįgalumo lygis. Pagal galimybes šeima siekia gerinti savo šeimos gyvenimo ir buities sąlygas.

Nuo 2018-07-19 iki 2020-03-27 šeimai buvo taikoma atvejo vadyba. Vykdant atvejo vadybą, šeimoje situacija pasikeitė. Smurto prieš nepilnamečius vaikus nebuvo užfiksuota, retesni piktnaudžiavimo alkoholiu atvejai. Šiuo metu šeimai teikiamos socialinių įgūdžių ugdymo, palaikymo ir (ar) atkūrimo paslaugos.

Nurodytu adresu (Beržų g. 9, Vytautų k., Lazdijų r. sav.) šeima planuoja gyventi paveldėtoje Irmanto Gvezdausko senelių sodyboje. Tačiau šiuo metu pastate gyventi nėra jokių galimybių (šeima iš turimų lėšų namą apmūrijo silikoniniais blokeliais, išgriovė seną namą iš vidaus, uždengė stogą, tačiau už stogo dengimo darbus yra skolingi darbus atlikusiai įmonei). Dėl gyvenimo sąlygų šeima jau kuris laikas gyvena skyriumi. Abu suaugę asmenys stengiasi keisti savo gyvenimo būdą ir gerinti savo šeimos buities ir gyvenimo sąlygas. Dirba daugiau kaip 5 ha žemės, laiko raguočių, avių ir paukščių (vištų, ančių, žąsų). Savo šeimos reikmėms užsiaugina daržovių. Atliekamą produkciją parduoda, iš gautų lėšų ir stato savo namą. Deklaruoja turimą žemę, gauna išmokas žemės ūkio veiklai vykdyti. Kadangi neturi jokios žemės ūkio technikos, už žemės apdirbimo darbus sumoka.

Taip pat yra gautas VšĮ Lazdijų socialinių paslaugų centro 2020-04-09 raštas Nr. SPCS-139 „Informacija apie Gvezdauskų šeimą“, kuriame šeima apibūdinama kaip siekianti pasikeisti į gerą pusę ir prašoma jai skirti finansinę paramą, kad būtų užtikrinta vaikams saugi aplinka ir pastovi gyvenamoji vieta kartu su abiem tėvais.

Apie šeimai skirtas ir išmokėtas socialines išmokas išsami informacija pateikta lentelėje:

|  |  |  |  |  |  |  |  |
| --- | --- | --- | --- | --- | --- | --- | --- |
|  Išmokų  rūšisMetai | Išmoka vaikui, Eur | Parama mokinio reikmenims įsigyti,Eur | Šalpos neįgalumo pensija (vaikui iki 18 metų),Eur | Priežiūros (pagalbos) išlaidų tikslinė kompensacija,Eur | Socialinė pašalpa,Eur | Vienkartinė piniginė socialinė parama iš savivaldybės biudžeto,Eur | Iš viso,Eur |
| 2018 m. | 1697,46 | 114 | 1748,71 | 502,19 | 818,76 | - | 4881,12 |
| 2019 m.  | 2686,22 | 76 | - | 227 | 1591,47 | 62,50 | 4643,19 |

***Kaip šiuo metu sprendžiami projekte aptarti klausimai*:** Irmanto Gvezdausko 2020 m. balandžio 7 d. prašymas „Dėl vienkartinės piniginės socialinės paramos skyrimo“apsvarstytas Lazdijų rajono savivaldybės administracijos socialinės paramos teikimo komisijos, patvirtintos Lazdijų rajono savivaldybės administracijos direktoriaus 2019 m. gruodžio 20 d. įsakymu Nr. 10V-1134 „Dėl atsakingų asmenų skyrimo, įgaliojimų suteikimo, Lazdijų rajono savivaldybės administracijos socialinės paramos teikimo komisijos sudarymo ir jos darbo reglamento patvirtinimo“, 2020 m. balandžio 9 d. posėdyje.

***Kokių pozityvių rezultatų laukiama:***priėmus šį Lazdijų rajono savivaldybės tarybos sprendimą, Irmanto Gvezdausko šeimai iš Lazdijų rajono savivaldybės biudžeto savivaldybės savarankiškoms funkcijoms vykdyti skirtų lėšų, numatytų Socialinės apsaugos plėtojimo, skurdo ir socialinės atskirties mažinimo programoje socialinėms išmokoms, būtų skirta vienkartinė parama šeimos gyvenamojo namo statybų išlaidoms iš dalies padengti.

Galimos neigiamos pasekmės – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą:*** jokių teisės aktų pakeisti nereikės.

***Lėšų poreikis teisės aktui įgyvendinti:*** 400 Eur iš Lazdijų rajono savivaldybės biudžeto lėšų.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyriausioji specialistė Violeta Strankauskienė.

Socialinės paramos ir sveikatos skyriaus

vyriausioji specialistė Violeta Strankauskienė